หุ้น16พ.ย.ผันผวนปิดเช้าร่วง2.11จุด
ดัชนีหุ้น16พ.ย.ผันผวน ปิดภาคเช้าที่1,027.03&nbsp; จุด&nbsp; ลดลง 2.11 จุด หรือ 0.21 % มูลค่าการซื้อขาย&nbsp; 21,220.77 ล้านบาท
16 พ.ย. 2553

ดัชนีหุ้น16พ.ย.ผันผวน ปิดภาคเช้าที่1,027.03  จุด  ลดลง 2.11 จุด หรือ 0.21 % มูลค่าการซื้อขาย  21,220.77 ล้านบาท 
ตลาดหุ้นปิดซื้อขายภาคเช้า(16 พ.ย.)ที่ระดับ 1,027.03  จุด  ลดลง 2.11 จุด หรือ 0.21 % มูลค่าการซื้อขาย  21,220.77 ล้านบาท โดยดัชนีเคลือนไหวผันผวนขึ้นสูงสุด 1,031.16  จุดและต่ำสุดอยู่ที่ 1,022.79 จุด 
บริษัทหลักทรัพย์ฟิลลิป (ประเทศไทย) ระบุว่า  ภาพรวมตลาดหุ้นผันผวนค่อนข้างสูงและอิงไปในทางพักฐาน หลังจากวานนี้พบว่านักลงทุนต่างชาติกลับมาขายสุทธิค่อนข้างมากกว่า 2,500 ล้านบาท อีกทั้งตลาดยังกังวลการดีดตัวขึ้นของค่าเงินดอลลาร์สหรัฐท่ามกลางความวิตกว่าธนาคารกลางสหรัฐ (เฟด) อาจจะลดปริมาณการผ่อนคลายทางการเงินในการกระตุ้นเศรษฐกิจ ทำให้การลงทุนในกลุ่มสินค้าโภคภัณฑ์ แนวโน้มขาขึ้นชะลอตัว 
นอกจากนี้ตลาดยังมีความไม่แน่นอนของปัจจัยเรื่องนโยบายการดูแลสภาพคล่องไหลเข้าสกัดกั้นเงินเฟ้อของจีน และปัญหาหนี้สินของไอร์แลนด์ จึงทำให้นักลงทุนขายทำกำไรบางส่วน
บล.ฟิลลิป (ประเทศไทย) มองว่า ดัชนีเกิดการพักฐานในแนวโน้มขาขึ้นและอาจอ่อนตัวลงได้ถึงระดับพันต้นๆ จึงยังคงเน้นการเก็งกำไรหุ้นรายตัวเป็นหลัก แต่หากหลุดระดับ 1,000 จุด แนวโน้มระยะสั้นจะเปลี่ยน เป็นขาลง อาจต้องถอยก่อน โดยมองแนวต้านดัชนีอยู่ที่  1,039-1,040 จุดและแนวรับที่  1,020 จุด
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
TRUE ปิด 6.00 บาท ลดลง 0.05 บาท หรือ -0.83%  มูลค่าการซื้อขาย  3,029.84 ล้านบาทPTL ปิด  35.00 บาท ลดลง 2.00 บาท หรือ -5.41% มูลค่าการซื้อขาย1,714.60 ล้านบาทPTTCHปิด 163.50 บาท เพิ่มขึ้น 3.00 บาท หรือ 1.87%  มูลค่าการซื้อขาย 1,371 ล้านบาทIVL  ปิด  50.00 บาท ราคาไม่เปลี่ยนแปลง มูลค่าการซื้อขาย 1,318.62 ล้านบาทITD ปิด 4.94 บาท เพิ่มขึ้น 0.08 บาท หรือ 1.65% มูลค่าการซื้อขาย 904.59 ล้านบาท
ขณะที่หุ้นบิ๊กซี ซูเปอร์เซ็นเตอร์ (BIGC)ที่ผู้ถือหุ้นใหญ่คือกลุ่มคาสิโน กรุ๊ป เข้าซื้อกิจการคาร์ฟูร์ เปิดซื้อขายตั้งแต่เช้านี้ ราคาหุ้นขึ้นสูงสุดที่ 88 บาท แต่มีแรงทำกำไรออกมาส่งทำให้หุ้นบิ๊กซีอ่อนลงปิดที่  78 บาท ราคาไม่เปลี่ยนแปลง  มูลค่าการซื้อขาย 210 ล้านบาท